حبيتها جدا لأنها زي كده رباعيات صلاح جاهين في جمالها والكلام اللي يبان بسيط لكنه أبدا مش بسيط .. ولو اتقرا مية مرة مش هتزهق منه. عجبتني:. نعيش زي الفلاسفة تعساء. ونحاول نفهم الفولة. واللا خلينا كده. بلهاء .. سعداء. بالدنيا المجهولة .؟. . حبة هوا. طيروا الورق كله. ياللا مش مهم. هوا ايه إللي كان في الورق. أحلي من الهوا .؟. . غرقانين..؟؟ . وإيه يعني غرقانين ... حتي فرصة نعيش مع السمك .. هاديين... بلا مشاكل ... بلا خناقات... بلا بواخة بني آدمين. . . مات من الضحك. وفارق الحياه. مع إنها كانت نكتة. مش عاجباه . . وزي ما نمنا. زي ما صحينا. جرادل طحينة. واقعة علي جرادل طحينة. كلنا واقعين. من بعض... علي بعضينا . . لا مش انا اللي أبكي. ولا أنا اللي احكي. ولا انا اللي اشكي. ولا حتي اللي اتفلق. أنا اللي باضحك لغاية. ما بتخنق . . إيه قيمة أبقس حصان جميل. بس مربوط. أو نسر عظيم محنط.. محطوط. لا يا عم .. خليني زي ما انا. قرد مجهول.. بس مبسوط
reviews (hotels, books, movies, products and a few airlines)